CELEX: 62018TN0352
Language: lt
Date: 2018-06-05 00:00:00
Title: Byla T-352/18: 2018 m. birželio 5 d. pareikštas ieškinys byloje Germann Avocats ir XJ (*)/ Komisija

27.8.2018   
               
               
                  LT
               
               
                  Europos Sąjungos oficialusis leidinys
               
               
                  C 301/39
               
            
         2018 m. birželio 5 d. pareikštas ieškinys byloje Germann Avocats ir  XJ (*1)/ Komisija
         
         (Byla T-352/18)
         (2018/C 301/53)
         Proceso kalba: anglų
         
            Šalys
         
         
            Ieškovai: Germann Avocats LLC (Ženeva, Šveicarija),  XJ (*1)
            , atstovaujami advokato N. Skandamis
         
            Atsakovė: Europos Komisija
         
            Reikalavimai
         
         
                     —
                  
                  
                     panaikinti 2018 m. balandžio 2 d. ieškovų gautame rašte išdėstytą atsakovės sprendimą atmesti jų pateiktą bendrą pasiūlymą dėl papildomo tyrimo dėl profesinių sąjungų praktikos, susijusios su nediskriminavimu ir įvairove darbo vietoje (konkursas JUST/2017/RDIS/FW/EQUA/0042),
                  
               
                     —
                  
                  
                     nurodyti atsakovei užtikrinti teisės požiūriu pakankamą skaidrumą, pateikiant reikšmingą informaciją ir atliekant kiekybinę ir kokybinę analizę visų pirma dėl konkurso laimėtojo konkurencinės padėties, kiek tai susiję su įvairovės klausimu atitinkamose rinkose nagrinėjamo konkurso atveju,
                  
               
                     —
                  
                  
                     priteisti iš atsakovės atlyginti ieškovams 35 000 EUR dydžio žalą kartu su palūkanomis, kurią jie tariamai patyrė dėl jų teisėtų lūkesčių pažeidimo, galimybės įvykdyti atitinkamą sutartį netekimo ir kitų teisių ir principų pažeidimo,
                  
               
                     —
                  
                  
                     priteisti iš atsakovės bylinėjimosi išlaidas.
                  
               
            Ieškinio pagrindai ir pagrindiniai argumentai
         
         Grįsdami ieškinį ieškovai remiasi trimis pagrindais.
         
                     1.
                  
                  
                     Pirmasis ieškinio pagrindas grindžiamas tuo, kad atsakovė pažeidė pareigą motyvuoti vertindama konkursui JUST/2017/RDIS/FW/EQUA/0042 pateiktą ieškovų pasiūlymą.
                  
               
                     2.
                  
                  
                     Antrasis ieškinio pagrindas grindžiamas tuo, kad atsakovė padarė kelias akivaizdžias vertinimo klaidas vertindama šiam konkursui pateiktą ieškovų pasiūlymą.
                  
               
                     3.
                  
                  
                     Trečiasis ieškinio pagrindas grindžiamas tuo, kad atsakovė pažeidė pareigą užtikrinti ieškovų teisėtus lūkesčius dėl vienodas sąlygas konkurentams užtikrinančios konkurencingos rinkos padėties, be kita ko, toleruodama realų ar galimą piktnaudžiavimą dominuojančia padėtimi rinkoje ir (arba) sudarydama jam palankias sąlygas, ir kad atsakovė pažeidė vienodo požiūrio, gero administravimo, skaidrumo ir sąžiningumo principus vykstant procedūrai, kuriai pasibaigus priimtas ginčijamas sprendimas.
                  
               
            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.